ابوسط كلبي كتبتك حتى ماانساك
ونقشت احروف اسمك جوه بعضامي
وصرت بس انت اشوفك يعني انت وياي
موجود بيقضتي وحتى بحلامي
عليك اعلن حرب لو مره عني تغيب
ومجرد بس اشوفك اعلن اسلامي
وروحي تصير شمعه وسكته بيه تذوب
اذا فد يوم اجيت وصرت كدامي
الك يحلى الشعر لو بسمك اكتب بيت
وتكتب غزل لجلك كامت اقلامي
حبيتك عمر وايامه تنزف شوك
تعال شبيك ضمد جرح ايامي
تعال الفركه صيف وشوفتك ماي
واذا تبقى بغيابك راح اظل ضامي
صدكني اظل ضامي
واوا شنو انتي مشكور حبي:rose: